Neuvoston asetus (EHTY, ETY, Euratom) N:o 2955/79, annettu 18 päivänä joulukuuta 1979, Euroopan yhteisöjen virkamiehiin sovellettavien henkilöstösääntöjen liitteessä VII olevassa 13 artiklan 9 kohdassa määrättyjen komennuksella olevien virkamiesten päivärahojen määrien mukauttamisesta



Virallinen lehti nro L 336 , 29/12/1979 s. 0001 - 0002

Suomenk. erityispainos Alue 1 Nide 1 s. 0147

Kreikank. erityispainos: Luku 01 Nide 2 s. 0126

Ruotsink. erityispainos Alue 1 Nide 1 s. 0147

Espanjank. erityispainos: Luku 01 Nide 3 s. 0016

Portugalink. erityispainos: Luku 01 Nide 3 s. 0016



NEUVOSTON ASETUS (EHTY, ETY, EURATOM) N:o 2955/79, annettu 18 päivänä joulukuuta 1979, Euroopan yhteisöjen virkamiehiin sovellettavien henkilöstösääntöjen liitteessä VII olevassa 13 artiklan 9 kohdassa määrättyjen komennuksella olevien virkamiesten päivärahojen määrien mukauttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (), ja jotka on viimeksi muutettu asetuksella (Euratom, EHTY, ETY) N:o 3085/78 (), ja erityisesti kyseisten henkilöstösääntöjen liitteessä olevan 13 artiklan 10 kohdan sekä kyseisten palvelussuhteen ehtojen 22 ja 67 artiklan, ottaa huomioon komission ehdotuksen, sekä katsoo, että on suotavaa mukauttaa komennuksella olevien virkamiesten päivärahojen määrät jäsenvaltioissa olevissa eri asemapaikkojen kulukehityksen huomioon ottamiseksi, ON ANTANUT TÄMÄN ASETUKSEN: 1 artikla Korvataan henkilöstösääntöjen liitteessä VII olevan 13 artiklan 9 kohta 1 päivästä tammikuuta 1980 alkaen seuraavasti: "9. a) Korotetaan 1 ja 8 kohdassa esitettyjä määriä 1 kohdan a alakohdan I sarakkeissa tarkoitettujen virkamiehien osalta: 69 prosentilla, kun virkamies on komennuksella Tanskassa, 40 prosentilla, kun virkamies on komennuksella Alankomaissa, Belgiassa, Luxemburgissa, Ranskassa tai Saksan liittotasavallassa, 28 prosentilla, kun virkamies on komennuksella Irlannissa, 16 prosentilla, kun virkamies on komennuksella Yhdistyneessä kuningaskunnassa, tai 5 prosentilla, kun virkamies on komennuksella Italiassa. b) Korotetaan 1, 3 ja 8 kohdassa esitettyjä määriä 1 kohdan a alakohdan II ja III sarakkeissa tarkoitettujen virkamiehien osalta: 59 prosentilla, kun virkamies on komennuksella Alankomaissa tai Yhdistyneessä kuningaskunnassa, 52 prosentilla, kun virkamies on komennuksella Tanskassa, Belgiassa, Luxemburgissa, Ranskassa tai Saksan liittotasavallassa, 44 prosentilla, kun virkamies on komennuksella Italiassa, 21 prosentilla, kun virkamies on komennuksella Irlannissa. c) Korotetaan 2 kohdassa esitettyjä määriä: 94 prosentilla, kun virkamies on komennuksella Saksan liittotasavallassa, 83 prosentilla, kun virkamies on komennuksella Belgiassa, 72 prosentilla, kun virkamies on komennuksella Yhdistyneessä kuningaskunnassa, 61 prosentilla, kun virkamies on komennuksella Alankomaissa, 51 prosentilla, kun virkamies on komennuksella Italiassa, Luxemburgissa tai Ranskassa, 40 prosentilla, kun virkamies on komennuksella Irlannissa tai Tanskassa." 2 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1979. Neuvoston puolesta Puheenjohtaja B. LENIHAN () EYVL N:o L 56, 4.3.1968, s. 1 () EYVL N:o L 369, 29.12.1978, s. 6